钦定古今图书集成/理学汇编/文学典/第142卷 > 《跋刘楚公沆拜相告》周必大
## 钦定古今图书集成/理学汇编/文学典/第142卷 > 《跋刘楚公沆拜相告》周必大

右彭城公拜相，制书一通，元孙石城尉德循实宝藏
之。按公以至和元年中秋日相，前一夕，仁宗召当直
学士杨伟不至，乃宣赵概视草。自此遂召学士有故
不宿者，以次官递宿。然制词与今《实录》所载不同，多
为史官润色，惟不改“雅性内融，敏识先觉”八字，殆后
世公议，非后世褒诏也。自至和距淳熙改元，实百有
二十年，而岁次俱“甲午”云。七月丙戌朔